1. ------IND- 2020 0682 S-- DA- ------ 20201110 --- --- PROJET

UDKAST

## Forskriftom ændring af forskriften (2014:425) om pesticider

Regeringen foreskriver[[1]](#footnote-2) med hensyn til forskriften (2014:425) om pesticider,

*dels* at kapitel 2, §§ 11, 20, 37-39 og 40-43 får nedenstående ordlyd

*dels* at der skal tilføjes fem nye paragraffer, kapitel 2, §§ 37a, 38a, 40a, 41a og 43a, med nedenstående ordlyd.

Kapitel 2

**§ 11**    Brugere af plantebeskyttelsesmidler skal tilbydes uddannelse, som giver tilstrækkelig viden om de emneområder, der er angivet i bilag I til Europa-Parlamentets og Rådets direktiv 2009/128/EF af 21. oktober 2009 om en ramme for Fællesskabets indsats for en bæredygtig anvendelse af pesticider i den oprindelige ordlyd. Uddannelsen skal tilbydes af en af følgende:

1. Sveriges jordbrugsdirektorat, når det gælder anvendelse

a) inden for landbrug, skovbrug, parkvedligeholdelse eller havepasning

b) på byggegrunde til huse

c) i skolegårde og gårde til børneinstitutioner

d) på legepladser, som offentligheden har adgang til

e) inden for sportspladser og rekreative områder

f) ved planlægnings- og anlægsarbejde

g) på vejområder og banelegemer

h) på grusbelægninger og andre let gennemtrængelige områder

i) på områder af asfalt eller beton eller andre befæstede materialer.

2. Folkesundhedsmyndigheden, når det gælder anvendelse i og omkring lagerlokaler eller andre lagerrum.

3. Den svenske arbejdsmiljøstyrelse, når det gælder anden anvendelse.

**§ 20**    Spørgsmål om brugstilladelse i medfør af § 18 eller 19 kontrolleres af en af følgende:

1. Sveriges jordbrugsdirektorat, når det gælder anvendelse

a) inden for landbrug, skovbrug, parkvedligeholdelse eller havepasning

b) på byggegrunde til huse

c) i skolegårde og gårde til børneinstitutioner

d) på legepladser, som offentligheden har adgang til

e) inden for sportspladser og rekreative områder

f) ved planlægnings- og anlægsarbejde

g) på vejområder og banelegemer

h) på grusbelægninger og andre let gennemtrængelige områder

i) på områder af asfalt eller beton eller andre befæstede materialer.

2. Folkesundhedsmyndigheden, når det gælder anvendelse i og omkring lagerlokaler eller andre lagerrum.

3. Den svenske arbejdsmiljøstyrelse, når det gælder anden anvendelse.

**§ 37**    Plantebeskyttelsesmidler må ikke anvendes

1. på græsgange og græsmarker, som ikke er egnede til at blive pløjet, men kan anvendes til høst eller græsning

2. på skolegårde eller gårde til børneinstitutioner eller på legepladser, som er offentligt tilgængelige

3. i parker, haver eller andre områder, der primært er beregnet til rekreative formål, og som offentligheden har adgang til

4. inden for kolonihaveområder og i drivhuse, som ikke bruges til erhvervsmæssige formål

5. på byggegrunde til huse og i potteplanter i private haver

6. på indendørs planter, undtagen i produktionslokaler, lagerlokaler og lignende.

**§ 37a**    Kemikalieinspektoratet må meddele forskrifter om undtagelser fra forbuddene i § 37, stk. 2–6, for aktivstoffer i plantebeskyttelsesmidler, som vurderes at have en begrænset risiko for menneskers sundhed og miljøet.

Inden kemikalieinspektoratet meddeler forskrifter, skal inspektoratet give de øvrige berørte myndigheder mulighed for at fremsætte bemærkninger.

**§ 38**    Sveriges jordbrugsdirektorat kan meddele forskrifter om undtagelser fra forbuddene i § 37,

1. hvis det er nødvendigt for at forhindre introduktion, etablering og spredning af karantæneskadegørere i henhold til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF eller i henhold til bestemmelser, som gennemfører denne forordning, eller

2. hvis det er nødvendigt til dyrkning af planter, som opbevares i den nationale genbank eller i det nordiske genressourcecenter.

Sveriges jordbrugsdirektorat kan meddele forskrifter om undtagelser fra forbuddet i § 37, stk. 1, for at forhindre introduktion, etablering og spredning af invasive ikkehjemmehørende arter.

Inden Sveriges jordbrugsdirektorat meddeler forskrifter, skal direktoratet give de øvrige berørte myndigheder mulighed for at fremsætte bemærkninger.

**§ 38a**    Den svenske naturstyrelse kan meddele forskrifter om undtagelser fra forbuddene i § 37, stk. 2–6, for at forhindre introduktion, etablering og spredning af invasive ikkehjemmehørende arter.

Inden den svenske naturstyrelse meddeler forskrifter, skal styrelsen give de øvrige berørte myndigheder mulighed for at fremsætte bemærkninger.

**§ 39**    Det kommunale nævn må i enkelte tilfælde give dispensation fra forbuddene i § 37, hvis plantebeskyttelsesmidlet

1. er godkendt af kemikalieinspektoratet, og anvendelsen er forenelig med godkendelsesvilkårene

2. er nødvendigt til dyrkning af planter, som opbevares i den nationale genbank eller i det nordiske genressourcecenter, eller er nødvendigt af andre særlige årsager.

**§ 40**    Det er uden særlig tilladelse fra det kommunale nævn forbudt at anvende plantebeskyttelsesmidler til erhvervsmæssige formål

1. inden for sportspladser og rekreative områder

2. ved planlægnings- og anlægsarbejde

3. på vejområder samt på grusbelægninger og andre let gennemtrængelige

områder

4. på områder af asfalt, beton eller andre befæstede materialer.

**§ 40a**    Kravet om tilladelse i § 40 gælder ikke plantebeskyttelsesmidler, som i forskrifter meddelt i henhold til § 37a er undtaget fra anvendelsesforbuddet i § 37.

Kravet om tilladelse i § 40, stk. 3 og 4, gælder ikke ved anvendelse af plantebeskyttelsesmidler

1. på vejområder for at forhindre introduktion, etablering eller spredning af

a) invasive ikkehjemmehørende arter eller

b) karantæneskadegørere i henhold til Europa-Parlamentets og Rådets forordning (EU) 2016/2031 eller i henhold til bestemmelser, som gennemfører denne forordning, eller

2. på banelegemer.

**§ 41**    Det er uden skriftlig anmeldelse til det kommunale nævn forbudt at anvende plantebeskyttelsesmidler til erhvervsmæssige formål

1. på vejområder for at forhindre introduktion, etablering eller spredning af

a) invasive ikkehjemmehørende arter eller

b) karantæneskadegørere i henhold til Europa-Parlamentets og Rådets forordning (EU) 2016/2031 eller i henhold til bestemmelser, som gennemfører denne forordning,

2. på banelegemer og

3. inden for områder, som ikke er omfattet af forbuddet i medfør af § 37 eller kravet om tilladelse i medfør af § 40, og som har et sammenhængende areal, der overskrider 1 000 kvadratmeter, hvor offentligheden må færdes frit.

Den anmeldelsespligtige virksomhed må tidligst påbegyndes fire uger, efter at anmeldelsen er foretaget, medmindre nævnet bestemmer andet.

**§ 41a**    Kravet om anmeldelse i § 41 gælder ikke plantebeskyttelsesmidler, som i forskrifter meddelt i henhold til § 37a er undtaget fra anvendelsesforbuddet i § 37.

Kravet om anmeldelse i § 41, stk. 3, 1. punktum, gælder ikke ved anvendelse på agerjord.

**§ 42**    Bestemmelserne i § 37, stk. 1, § 40 og § 41, gælder ikke ved anvendelser, som

1. minder om pletsprøjtning

2. har en så begrænset omfang, at der ikke er risiko for, at menneskers sundhed og miljøet skades.

**§ 43**    Den svenske naturstyrelse må

1. meddele nærmere forskrifter om dispensation i medfør af § 39, stk. 2

2. meddele forskrifter om gennemførelse af §§ 40-42 ved spørgsmål om brug af plantebeskyttelsesmidler til andet end anvendelser på skovarealer.

Inden den svenske naturstyrelse meddeler forskrifter, skal styrelsen give de øvrige berørte myndigheder mulighed for at fremsætte bemærkninger.

**§ 43a**    Sveriges jordbrugsdirektorat må meddele nærmere forskrifter om dispensation i henhold til § 39, stk. 1.

Inden Sveriges jordbrugsdirektorat meddeler forskrifter, skal direktoratet give de øvrige berørte myndigheder mulighed for at fremsætte bemærkninger.

1. Nærværende forskrift træder i kraft den 1. februar 2021.

2. Tilladelser i medfør af kapitel 2, § 40, om anvendelse af plantebeskyttelsesmidler til erhvervsmæssige formål, som er vedtaget i henhold til ældre forskrifter, gælder fortsat, dog senest til og med den 31. december 2022.

1. Jf. Europa-Parlamentets og Rådets direktiv 2009/128/EF af 21. oktober 2009 om en ramme for Fællesskabets indsats for en bæredygtig anvendelse af pesticider i medfør af ordlyden i Europa-Parlamentets og Rådets forordning (EU) 2019/1243. Se også Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester. [↑](#footnote-ref-2)